MUNICIPIUL CRAIOVA

CONSILIUL LOCAL AL MUNICIPIULUI CRAIOVA     
 HOTĂRÂREA NR.308
privind modificarea anexei nr.2 la Hotărârea Consiliului Local al Municipiului Craiova nr. 252/2022, modificată, privind aprobarea statului de funcții al unităţii de învăţământ  cu personalitate juridică ,,CREŞA –CRAIOVA”

        
Consiliul Local al Municipiului Craiova întrunit în şedinţa ordinară din data de 25.06.2026;

           Având în vedere referatul de aprobare nr.211376/2026, raportul nr.211381/2026 întocmit de Serviciul Resurse Umane și raportul de avizare nr.213073/2026 întocmit de Direcția Juridică, Asistență de Specialitate și Contencios Administrativ prin care se propune modificarea anexei nr.2 la Hotărârea Consiliului Local al Municipiului Craiova nr. 252/2022, modificată, privind aprobarea statului de funcții al unităţii de învăţământ  cu personalitate juridică ,,CREŞA –CRAIOVA” și avizele nr.23/2026 al Comisiei I - Buget Finanţe, Studii, Prognoze şi Administrarea Domeniului, nr.19/2026 al Comisiei III - Servicii Publice, Liberã Iniţiativã şi Relaţii Internaţionale, nr.19/2026 al Comisiei IV - Învăţământ, Cultură, Sănătate, Culte, Tineret şi Sport și nr.27/2026 al Comisiei V - Juridică, Administraţie Publică şi Drepturi Cetăţeneşti;

În conformitate cu prevederile Legea cadru nr.153/2017 privind salarizarea personalului plătit din fonduri publice, cu modificările şi completările ulterioare, Legii nr.53/2003, republicată – Codul Muncii, cu modificările şi completările ulterioare, Hotărârii Guvernului nr.566/2022 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară, Legea învăţământului preuniversitar nr. 198/2023;

În temeiul art.129 alin.2 lit.a, coroborat cu alin.3 lit.c, art.139 alin.3 lit.h, art.154 alin.1, art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:

Art.1. Se aprobă modificarea anexei nr.2 la Hotărârea Consiliului Local al Municipiului Craiova nr.252/2022, modificată, privind aprobarea statului de funcții  al unității de învățământ  cu personalitate juridică ,,Creșa-Craiova”.
Art.2. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Serviciul Resurse Umane şi unitatea de învăţământ „CREŞA-CRAIOVA” vor aduce la îndeplinire prevederile prezentei hotărâri.

